[pic] | EUROPA-KOMMISSIONEN |

Bruxelles, den 30.9.2010

KOM(2010) 536 endelig

2010/0268 (NLE)

Forslag til

RÅDETS FORORDNING

om indførelse af en endelig antidumpingtold og endelig opkrævning af den midlertidige told på importen af natriumgluconat med oprindelse i Folkerepublikken Kina

BEGRUNDELSE

Baggrund for forslaget |

Begrundelse og formål Dette forslag vedrører anvendelsen af Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab ("grundforordningen"), i proceduren vedrørende importen af natriumgluconat i tør form med oprindelse i Folkerepublikken Kina ("Kina"). |

Generel baggrund Forslaget er fremsat som led i gennemførelsen af grundforordningen og som resultat af en undersøgelse, der blev foretaget i overensstemmelse med de indholdsmæssige og proceduremæssige krav i grundforordningen. |

Gældende bestemmelser på det område, som forslaget vedrører Kommissionen indførte ved forordning (EU) nr. 377/2010 en midlertidig antidumpingtold på importen af natriumgluconat i tør form med oprindelse i Folkerepublikken Kina. |

Overensstemmelse med andre EU-politikker og -mål Ikke relevant |

Høring af interesserede parter og konsekvensanalyse |

Høring af interesserede parter |

Interesserede parter, der er berørt af proceduren, har haft mulighed for at forsvare deres interesser i forbindelse med undersøgelsen i overensstemmelse med grundforordningen. |

Ekspertbistand |

Der var ikke behov for ekspertbistand. |

Konsekvensanalyse Forslaget er et resultat af gennemførelsen af grundforordningen. Grundforordningen foreskriver ikke en evaluering af de generelle virkninger, men indeholder en udtømmende liste over de forhold, der bør evalueres. |

Forslagets retlige aspekter |

Resumé af forslaget Den 11. august 2009 indledte Kommissionen en antidumpingprocedure vedrørende importen af natriumgluconat i tør form med oprindelse i Folkerepublikken Kina. Ved undersøgelsen blev det konstateret, at der fandt dumping sted af den pågældende vare, og at dette forvoldte EU-erhvervsgrenen skade. Undersøgelsen påviste også, at det ikke var i strid med Unionens interesser at indføre antidumpingforanstaltninger. På det grundlag blev der indført midlertidige foranstaltninger ved Kommissionens forordning (EU) nr. 377/2010. Bilagte forslag til Rådets forordning er baseret på de endelige undersøgelsesresultater vedrørende dumping, skade, årsagssammenhæng og Unionens interesser, som bekræftede de foreløbige undersøgelsesresultater vedrørende importen fra Folkerepublikken Kina. På grundlag af supplerende data indhentet fra interesserede parter blev antidumpingtolden for en samarbejdsvillig eksporterende producent og restdumpingtolden desuden lettere nedjusteret. Det henstilles derfor til Rådet at vedtage vedlagte forslag til forordning om endelige foranstaltninger vedrørende importen af natriumgluconat i tør form med oprindelse i Folkerepublikken Kina og endeligt opkræve den midlertidige antidumpingtold på importen af denne vare. |

Retsgrundlag Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab |

Nærhedsprincippet Forslaget henhører under Unionens enekompetence. Nærhedsprincippet finder derfor ikke anvendelse. |

Proportionalitetsprincippet Forslaget er i overensstemmelse med proportionalitetsprincippet, idet foranstaltningens form er beskrevet i ovennævnte grundforordning og ikke giver mulighed for nationale beslutninger. |

Det er ikke relevant at forklare, hvordan byrder af finansiel eller administrativ art, der pålægges Unionen, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål. |

Reguleringsmiddel/reguleringsform |

Foreslået reguleringsmiddel: Forordning. |

Andre midler ville ikke være hensigtsmæssige, da grundforordningen ikke foreskriver alternative muligheder. |

Budgetmæssige konsekvenser |

Forslaget har ingen konsekvenser for Unionens budget. |

1. 2010/0268 (NLE)

Forslag til

RÅDETS FORORDNING

om indførelse af en endelig antidumpingtold og endelig opkrævning af den midlertidige told på importen af natriumgluconat med oprindelse i Folkerepublikken Kina

RÅDET FOR DEN EUROPÆISKE UNION HAR –

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab[1] ("grundforordningen"), særlig artikel 9,

under henvisning til forslag fremsat af Europa-Kommissionen ("Kommissionen") efter høring af det rådgivende udvalg og

ud fra følgende betragtninger:

2. PROCEDURE

3. Midlertidige foranstaltninger

4. Kommissionen indførte ved forordning (EU) nr. 377/2010[2] ("forordningen om midlertidig told") en midlertidig antidumpingtold på importen af natriumgluconat i tør form med oprindelse i Folkerepublikken Kina ("Kina" eller "det pågældende land").

5. Det skal erindres, at proceduren blev indledt som følge af en klage, der blev indgivet af European Chemical Industry Council (CEFIC) ("klageren") på vegne af producenter, der tegner sig for 100 % af den samlede EU-produktion.

6. Som anført i betragtning 13 i forordningen om midlertidig told omfattede undersøgelsen af dumping og skade perioden fra den 1. juli 2008 til den 30. juni 2009 ("undersøgelsesperioden" eller "UP"). Hvad angår de relevante tendenser for skadesvurderingen, undersøgte Kommissionen oplysninger for perioden fra den 1. januar 2005 til udgangen af UP ("den betragtede periode").

7. Efterfølgende procedure

8. Efter fremlæggelse af de væsentligste kendsgerninger og betragtninger, der lå til grund for beslutningen om at indføre midlertidige antidumpingforanstaltninger ("fremlæggelse af de foreløbige konklusioner"), indgav adskillige interesserede parter skriftlige redegørelser for at tilkendegive deres synspunkter vedrørende de foreløbige konklusioner. Parter, der anmodede herom, fik lejlighed til at blive hørt. Kommissionen fortsatte med at indhente og efterprøve alle de oplysninger, som den anså for nødvendige for at træffe endelig afgørelse i sagen. Der blev i den forbindelse aflagt kontrolbesøg hos følgende virksomheder:

Producenter i Unionen:

- Roquette GmbH, Tyskland

- Roquette UK, Det Forenede Kongerige.

- Alle parter blev underrettet om de væsentligste kendsgerninger og betragtninger, der lå til grund for, at det påtænktes at anbefale indførelsen af en endelig antidumpingtold på importen af natriumgluconat i tør form med oprindelse i Kina, og den endelige opkrævning af de beløb, for hvilke der er stillet sikkerhed i form af midlertidig told ("endelig fremlæggelse af oplysninger"). De fik også en frist, inden for hvilken de kunne fremsætte bemærkninger til fremlæggelsen af oplysninger.

- Der blev taget stilling til de mundtlige og skriftlige bemærkninger fra parterne, og de foreløbige konklusioner blev, hvor det var relevant, ændret i overensstemmelse hermed.

- DEN PÅGÆLDENDE VARE OG SAMME VARE

- Da der ikke blev fremsat andre bemærkninger til den pågældende vare og samme vare bekræftes hermed betragtning 14-17 i forordningen om midlertidig told.

- DUMPING

- Markedsøkonomisk behandling

- EU-erhvervsgrenen genfremsatte sine bemærkninger om indrømmelse af markedsøkonomisk behandling til den kinesiske eksporterende producent, Shandong Kaison Biochemical, uden dog at fremlægge nye oplysninger til støtte for disse bemærkninger.

- EU-erhvervsgrenen påstod endvidere, uden dog at fremlægge beviser herfor, at de råmaterialer, der anvendes til produktion af natriumgluconat i tør form i Kina var undtaget for moms og at køberen kunne opnå refusion af en "virtuel moms" på mellem 13 og 17 % af deres indkøb. Det blev i den henseende konstateret, at råmaterialet (majsstivelse) til produktion af natriumgluconat i tør form indkøbtes hos flere industrielle leverandører, der forarbejder majs (landbrugsprodukt) til stivelse. Desuden blev priserne på majsstivelse i større regioner af verden undersøgt, og der blev ikke fundet tegn på, at de kinesiske brugere af majsstivelse købte varen til favorable priser. En række fakturaer på majsstivelse blev desuden efterprøvet, og den opkrævede moms fremgik af dem alle. Der var desuden ingen beviser for refusion af en "virtuel moms" på indkøb. Disse påstande blev derfor afvist.

- Da der ikke blev fremsat andre bemærkninger i forbindelse med markedsøkonomisk behandling, bekræftes konklusionerne i betragtning 18-21 i forordningen om midlertidig told hermed.

- Individuel behandling

- Da der ikke blev fremsat andre bemærkninger i forbindelse med individuel behandling, bekræftes konklusionerne i betragtning 22-25 i forordningen om midlertidig told hermed.

- Normal værdi

- Referenceland

- Da der ikke blev fremsat andre bemærkninger vedrørende referencelandet, bekræftes konklusionerne i betragtning 26 til 32 i forordningen om midlertidig told hermed.

- Metode til fastsættelse af den normale værdi

- For den virksomhed, der blev indrømmet markedsøkonomisk behandling

- Det skal erindres, at den normale værdi som følge af den metode, der er beskrevet i betragtning 33-38 i forordningen om midlertidig told, ikke blev baseret på den faktiske hjemmemarkedspris for alle transaktioner, jf. betragtning 39 i samme forordning, men kun på det fortjenstgivende salg, idet mængden af fortjenstgivende salg udgjorde 80 % eller mindre af den samlede salgsmængde.

- Da der ikke blev fremsat andre bemærkninger til metoden til fastsættelsen af den normale værdi for den virksomhed, der blev indrømmet markedsøkonomisk behandling, bekræftes betragtning 33-38 i forordningen om midlertidig told hermed.

- For den virksomhed, der blev indrømmet individuel behandling

- Da der ikke blev fremsat andre bemærkninger til metoden til beregning af den normale værdi for den virksomhed, der blev indrømmet individuel behandling, bekræftes betragtning 40 og 41 i forordningen om midlertidig told hermed.

- Eksportpris

- Da der ikke blev fremsat andre bemærkninger til faastsættelsen af eksportprisen, bekræftes konklusionen i betragtning 42 i forordningen om midlertidig told hermed.

- Sammenligning

- Da der ikke blev fremsat andre bemærkninger vedrørende sammenligningen mellem den normale værdi og eksportprisen, bekræftes konklusionen i betragtning 43 og 44 i forordningen om midlertidig told hermed.

- Dumpingmargener

- Da der ikke blev fremsat andre bemærkninger vedrørende dumpingmargenerne, bekræftes konklusionerne i betragtning 45-50 i forordningen om midlertidig told hermed.

- De endelige vejede gennemsnitlige dumpingmargener udgør følgende i procent af cif-prisen, frit Unionens grænse, ufortoldet:

Tabel 1

Virksomhed | Endelig dumpingmargen |

Shandong Kaison Biochemical Co., Ltd. | 5,6 % |

Qingdao Kehai Biochemistry Co., Ltd. | 51,1 % |

Alle andre virksomheder | 79,2 % |

9. SKADE

10. Definition af EU-erhvervsgren og EU-produktion

11. Da der ikke blev fremsat andre bemærkninger vedrørende definitionen af EU-erhvervsgrenen og EU-produktionen, bekræftes konklusionerne betragtning 51-53 i forordningen om midlertidig told hermed.

12. EU-forbrug

13. Da der ikke blev fremsat andre bemærkninger vedrørende EU-forbruget, bekræftes konklusionerne i betragtning 54 og 55 i forordningen om midlertidig told hermed.

14. Import til Unionen fra Kina

15. Det skal, jf. denne forordnings betragtning 34, bemærkes, at der efter indførelsen af de midlertidige foranstaltninger blev foretaget en række mindre korrektioner i EU-erhvervsgrenens salgsværdi. Disse korrektioner havde dog ingen indflydelse på de underbudsmargener, der fremgår af betragtning 59 i forordningen om midlertidig told. Konklusionerne i betragtning 56-59 i forordningen om midlertidig told bekræftes hermed.

16. EU-erhvervsgrenens økonomiske situation

17. Efter fremlæggelsen af de foreløbige konklusioner anfægtede en eksporterende producent fra Kina de foreløbige konklusioner og påstod, at visse af de vigtigste skadesindikatorer viste en positiv udvikling mellem 2008 og UP.

18. Det skal indledningsvis bemærkes, at visse skadesindikatorer ganske rigtigt viste en delvis positiv udvikling mellem 2008 og UP (f.eks. produktionsmængde, markedsandel og investeringer), mens andre indikatorer viste en negativ udvikling (f.eks. salgsmængder og –priser samt rentabilitet). Det skal i den forbindelse bemærkes, at grundforordningens artikel 3, stk. 5, fastlægger, at hverken en eller flere af disse faktorer nødvendigvis er udslagsgivende for afgørelsen om, hvorvidt EU-erhvervsgrenen har lidt væsentlig skade.

19. Desuden omfatter den betragtede periode tiden mellem 2005 og udgangen af UP. I denne periode viste de fleste skadesindikatorer tydeligt en negativ udvikling, der medførte væsentlig skade i UP. Den til dels positive udvikling i visse skadesindikatorer i løbet af det sidste år i denne periode underminerede ikke konklusionerne om væsentlig skade.

20. Efter indførelsen af de midlertidige foranstaltninger blev spørgeskemabesvarelserne fra to af EU-erhvervsgrenens andre filialer efterprøvet under et kontrolbesøg, jf. betragtning 4 ovenfor.

21. Efter disse kontrolbesøg blev der foretaget visse mindre justeringer af den samlede salgsværdi på hjemmemarkedet og af produktionsomkostningerne. Der blev efterfølgende foretaget mindre ændringer i rentabilitetstallene. Disse ændringer havde dog ingen indflydelse på pristendenserne og –indekserne og rentabiliteten, som foreløbigt fastsat i betragtning 66 og 68 samt i tabel 5 og 7 i forordningen om midlertidig told.

22. Derfor bekræftes konklusionerne fra den foreløbige fase, dvs. at EU-erhvervsgrenen havde lidt væsentlig skade, jf. grundforordningens artikel 3, stk. 5, og betragtning 60-79 i forordningen om midlertidig told bekræftes hermed.

23. ÅRSAGSSAMMENHÆNG

24. Da der ikke blev fremsat andre bemærkninger vedrørende årsagssammenhængen, bekræftes konklusionerne i betragtning 80-96 i forordningen om midlertidig told hermed.

25. UNIONENS INTERESSER

26. En samarbejdsvillig bruger påstod, at en eventuel omkostningsstigning ikke uden videre ville kunne væltes over på de endelige forbrugere, og at indførelsen af told derfor ville få en betydelig indvirkning på virksomhedens rentabilitet.

27. Undersøgelsen viste dog, at denne bruger havde høje fortjenstmargener både generelt og på en lang række af virksomhedens produkter. For de fleste af de varer, som virksomheden producerer, blev den forventede omkostningsstigning ikke fundet væsentlig, idet natriumgluconat i tør form kun udgør en lille andel af de samlede produktionsomkostninger, og det blev konkluderet, at den forventede omkostningsstigning generelt kunne absorberes uden væsentlig indvirkning på den samlede rentabilitet. Den pågældende bruger indsendte ikke yderligere oplysninger eller beviser til støtte for denne påstand. Påstanden blev derfor afvist.

28. Da der ikke blev fremsat andre bemærkninger vedrørende Unionens interesser, bekræftes konklusionerne i betragtning 97-107 i forordningen om midlertidig told hermed.

29. ENDELIGE ANTIDUMPINGFORANSTALTNINGER

30. Skadestærskel

31. Ved fastlæggelsen af den ikke-skadevoldende pris i den endelige fase blev der anvendt den samme metode, som er beskrevet i betragtning 111-113 i forordningen om midlertidig told.

32. Efterprøvningen af supplerende oplysninger for EU-erhvervsgrenen førte, jf. betragtning 27 ovenfor, til mindre korrektioner i værdien for det samlede hjemmemarkedssalg, de samlede produktionsomkostninger og rentabiliteten.

33. Da der ikke blev fremsat andre bemærkninger, der ville kunne ændre konklusionen vedrørende skadestærsklen, bekræftes konklusionerne i betragtning 108-113 i forordningen om midlertidig told hermed.

34. Endelige foranstaltninger

35. På baggrund af ovenstående bør der i overensstemmelse med grundforordningens artikel 9, stk. 4, indføres en endelig antidumpingtold på importen af natriumgluconat i tør form med oprindelse i Kina, svarende til enten dumpingmargenen eller skadestærsklen, afhængigt af hvad der er lavest, i henhold til reglen om den lavest mulige told.

36. Der foreslås følgende endelig antidumpingtold:

Tabel 2

Navn | Skades-margen | Dumping-margen | Endelig told |

Shandong Kaison Biochemical Co Ltd., Wulian County, Rizhao City | 29,7 % | 5,6 % | 5,6 % |

Qingdao Kehai Biochemistry Co Ltd., Jiaonan City | 27,1 % | 51,1 % | 27,1 % |

Alle andre virksomheder | 53,2 % | 79,2 % | 53,2 % |

37. Antidumpingtolden for individuelle virksomheder i denne forordning blev fastsat ud fra konklusionerne af denne undersøgelse. Den afspejler således den situation, der konstateredes i forbindelse med undersøgelsen vedrørende ovennævnte virksomheder. Toldsatsen finder (i modsætning til den landsdækkende told for "alle andre virksomheder") udelukkende anvendelse på importen af varer, der har oprindelse i det pågældende land, og er fremstillet af de nævnte virksomheder. Importerede varer, der er fremstillet af andre virksomheder, som ikke udtrykkeligt er nævnt i den dispositive del af denne forordning med navn og adresse, herunder forretningsmæssigt forbundne enheder til de specifikt nævnte, kan ikke drage fordel af disse satser, men er omfattet af toldsatsen for "alle andre virksomheder".

38. Alle anmodninger om anvendelse af disse individuelle antidumpingtoldsatser (f.eks. efter ændring af den pågældende virksomheds navn eller efter oprettelse af nye produktions- eller salgsenheder) fremsendes straks til Kommissionen[3] sammen med alle relevante oplysninger, især om ændringer af virksomhedens aktiviteter i forbindelse med produktion og hjemmemarkeds- og eksportsalg i tilknytning til f.eks. den pågældende navneændring eller ændring vedrørende produktions- og salgsenheder. Forordningen vil i givet fald blive ændret i overensstemmelse hermed gennem en ajourføring af listen over virksomheder, der er omfattet af individuelle toldsatser.

39. For at sikre en korrekt håndhævelse af antidumpingtolden bør landsdækkende told ikke blot anvendes på de ikke-samarbejdsvillige eksporterende producenter, men også på de producenter, der ikke foretog eksport til Unionen i undersøgelsesperioden.

40. Endelig opkrævning af midlertidig told

41. På grund af størrelsen af de konstaterede dumpingmargener og omfanget af den skade, der er forvoldt EU-erhvervsgrenen, anses det for nødvendigt, at de beløb, der er stillet som sikkerhed i form af midlertidig antidumpingtold, indført ved forordningen om midlertidig told, opkræves endeligt med et beløb svarende til den endelige told. Hvis den endelige told er lavere end den midlertidige told, bør beløb, for hvilke der midlertidigt er stillet sikkerhed ud over den endelige told, frigives.

42. Særligt tilsyn

43. For at minimere risikoen for omgåelse som følge af den store forskel i toldsatser, konkluderes det, at det i dette tilfælde er nødvendigt med særlige foranstaltninger for at sikre en korrekt anvendelse af antidumpingtolden. Disse særlige foranstaltninger omfatter følgende.

44. Fremlæggelse for medlemsstaternes toldmyndigheder af en gyldig handelsfaktura, der overholder kravene i bilaget til denne forordning. Import, der ikke er ledsaget af en sådan faktura, er omfattet af den restdumpingtold, som gælder for alle andre producenter.

45. Hvis der efter indførelsen af de pågældende foranstaltninger sker en betydelig mængdemæssig stigning i eksporten fra de virksomheder, der er omfattet af lavere individuelle toldsatser, kan en sådan mængdemæssig stigning i sig selv betragtes som en ændring af handelsmønstret som følge af indførelsen af foranstaltninger, jf. grundforordningens artikel 13, stk. 1. Under sådanne omstændigheder og forudsat, at betingelserne er opfyldt, kan der indledes en omgåelsesundersøgelse. Ved denne undersøgelse kan det bl.a. overvejes, om det bliver nødvendigt at fjerne individuelle toldsatser og indføre en landsdækkende told —

VEDTAGET DENNE FORORDNING:

Artikel 1

1. Der indføres en endelig antidumpingtold på importen af natriumgluconat i tør form med Customs Union and Statistics (CUS) nummer 0023277-9 og Chemical Abstracts Service (CAS) registreringsnummer 527-07-1, der normalt tariferes under KN-kode ex 2918 16 00 (Taric-kode 2918 16 00 10) og med oprindelse i Folkerepublikken Kina.

2. Den endelige antidumpingtold fastsættes til følgende af nettoprisen, frit Unionens grænse, ufortoldet, for de i stk. 1 omhandlede varer fremstillet af nedenstående virksomheder:

Virksomhed | Antidumpingtold (%) | Taric-tillægskode |

Shandong Kaison Biochemical Co., Ltd., Wulian County, Rizhao City | 5,6 | A972 |

Qingdao Kehai Biochemistry Co. Ltd., Jiaonan City | 27,1 | A973 |

Alle andre virksomheder | 53,2 | A999 |

3. Anvendelsen af de individuelle toldsatser, der er fastsat for de virksomheder, der er nævnt i stk. 2, er betinget af, at der over for medlemsstaternes toldmyndigheder fremlægges en gyldig handelsfaktura, der overholder kravene i bilaget. Hvis der ikke forelægges en sådan faktura, anvendes toldsatsen for alle andre virksomheder.

4. Gældende bestemmelser vedrørende told finder anvendelse, medmindre andet er fastsat.

Artikel 2

Beløb, for hvilke der er stillet sikkerhed i form af den midlertidige antidumpingtold i henhold til Kommissionens forordning (EU) nr. 377/2010 på importen af natriumgluconat i tør form med Customs Union and Statistics (CUS) nummer 0023277-9 og Chemical Abstracts Service (CAS) registreringsnummer 527-07-1, der normalt tariferes under KN-kode ex 2918 16 00 (Taric-kode 2918 16 00 10) og med oprindelse i Folkerepublikken Kina, opkræves endeligt med den sats, der indføres endeligt ved artikel 1. De beløb, for hvilke der er stillet sikkerhed ud over den endelige antidumpingtold, frigives.

Artikel 3

Denne forordning træder i kraft dagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […]

På Rådets vegne

[…]

BILAG

Den gyldige handelsfaktura, der er omhandlet i artikel 1, stk. 3, skal indeholde en erklæring underskrevet af en af de ansatte i den enhed, der har udstedt handelsfakturaen, og udformet på følgende måde:

1. Navn og stilling for den ansatte i den enhed, der har udstedt handelsfakturaen.

2. Følgende erklæring: "Undertegnede bekræfter, at den [mængde] natriumgluconat i tør form, der er solgt til eksport til Den Europæiske Union, og som er omfattet af denne faktura, blev fremstillet af [virksomhedens navn og adresse] (Taric-tillægskode) i [pågældende land]. Jeg erklærer, at oplysningerne i denne faktura er fuldstændige og korrekte."

Dato og underskrift.

[1] EUT L 343 af 22.12.2009, s.51.

[2] EUT L 111 af 4.5.2010, s. 5.

[3] Europa-Kommissionen, Generaldirektoratet for Handel, Direktorat H, kontor N105 04/092, B-1049 Bruxelles, Belgien.